text: La chose vous acourcerai
   Et briement la deviserai.
   Après souper tost se leverent.
   Quant poins en fu, couchier alerent
   De Cléomadès ont pensé
   Si qu'il n'i ont riens oublié.
   Après ce qu'il se fu couchiez,
   Durbans, qui moult sot, ce sachiez,
   De ce c'on doit laissier et faire.
   Devisa si tout son afaire,
   Que, pour mouvoir si temprement.
   Que il ne faille de couvent.
   Trestoute l'armeüre prist
   Cléomadès, et si la fist
   Metre en ses coffres bien et bel.
   Un palefroi amblant morel
   Fist pourveöir, et commandé
   A c'on l'amaint tout, arréé
   Le chevalier, à son lever,
   Si tost qu'il iert poins de monter,
   Et cil le firent tout ainsi,
   Ne le mirent pas en oubli.
   PageV02P056
   Si le fist Durbans pourveöir
   De tout, qu'il ne tint k'au mouvoir.
   Tout son afaire apareillier
   Fist, ains qu'il se vousist couchier.
   Lors se coucha, quant poins en fu,
   Quant son afaire ot pourveü.
  